रेवाड़ी: रेवाड़ी गैंगरेप मामले में पुलिस ने आखिरकार वारदात के मास्टरमाइंड और मुख्य आरोपी को धर दबोचा है। पुलिस ने मुख्य आरोपी निशु समेत तीन को गिरफ्तार किया है। स्पेशल इनविस्टिगेशन टीम ने 30 घंटों के भीतर मुख्य आरोपी निशु, दीनदयाल और संजीव को पकड़ा है। एसआईटी प्रमुख नाजनीन भसीन ने प्रेस कॉन्फ्रेंस कर इसकी जानकारी दी। नाजनीन भसीन ने कहा कि वारदात में शामिल दीन दयाल बोरवेल का मालिक है। जहां घटना को अंजाम दिया गया। वहीं संजीव स्थानीय डॉक्टर है। जिसने पीड़िता की तबीयत खराब होने पर इलाज किया था। लेकिन पुलिस को सूचना नहीं दी थी। एसआईटी प्रमुख नाजनीन भसीन ने कहा कि इस पूरे मामले का मास्टरमाइंड निशु है। भसीन ने बताया कि इस पूरे मामले में 100 से ज्यादा लोगों से पूछताछ की गई है।